A rendőrségi körözési fotók új, ezidáig csak kannásboros vad részeg álmok lovagjaként létező hősét keresik Győr-Moson-Sopron megyében. A győri nyomozók az állampolgárok segítségét kérik az ismeretlen elkövető azonosításához.

Őróla van szó:

Fotó: police.hu A biciklilopó"

Nagyítva is mutatjuk:

A semmiből feltűnő, kanyarban bedőlő, a kormányba görcsösen kapaszkodó alakról a térfigyelő kamera készítette a felvételt. A zöld bicikli jóval több művészeti jelnél, a dokumentarista expresszionizmus korszakos motívumánál: maga a bűnjel. Amint a police.hu a kívánatos sűrűséggel rögzítette:

A rendelkezésre álló adatok szerint 2019. február 15-én 16 óra 10 perckor egy győri lakóház csukott, de nem zárt kapuján bement egy ismeretlen férfi és az udvarról egy lezáratlan női vázas kerékpárt tulajdonított el.

Aki felismeri, jelentkezzen a a rendőrségen.